Euroopa Liidu Teataja L 040 , 13/02/1999 Lk 0036 - 0045



Komisjoni direktiiv 1999/7/EÜ, 26. jaanuar 1999, millega kohandatakse mootorsõidukite ja nende haagiste juhtimisseadmestikku käsitlevat nõukogu direktiivi 70/311/EMÜ tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 8. juuni 1970. aasta direktiivi 70/311/EMÜ mootorsõidukite ja nende haagiste juhtimisseadmestiku tüübikinnitust käsitlevate liikmesriikide õigusaktide ühtlustamise kohta, [1] viimati muudetud direktiiviga 92/62/EMÜ, [2] eriti selle artiklit 3, ning arvestades, et: direktiiv 70/311/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati vastavalt mootorsõidukite ja nende haagiste tüübikinnitust käsitlevale direktiivile 70/156/EMÜ, [3] viimati muudetud komisjoni direktiiviga 98/14/EÜ; [4] sellest tulenevalt kohaldatakse direktiivi 70/156/EMÜ sätteid, mis kehtivad sõiduki süsteemide, osade ja eraldi seadmestike puhul, direktiivi 70/311/EMÜ suhtes; direktiivi 70/311/EMÜ praktilisel kohaldamisel tuleb tagada ühtsed sätted, mis on ühtlasi vastavusse viidud ÜRO Euroopa Majanduskomisjoni eeskirja nr 79 viimase versiooniga; direktiivi 70/156/EMÜ VII lisas nähakse ette EÜ tüübikinnituse numbri vorm ja sisu; samad spetsifikatsioonid tuleks kasutusele võtta käesoleva direktiivi kohaldamisel; direktiivi 70/311/EMÜ tuleks vastavalt kohandada; käesolevas direktiivis ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 70/311/EMÜ muudetakse järgmiselt. 1. Artikkel 1 asendatakse järgmisega: "Artikkel 1 Käesoleva direktiivi kohaldamisel tähendab "sõiduk"; kõiki direktiivi 70/156/EMÜ artiklis 2 määratletud sõidukeid."; 2. artiklis 3 asendatakse sõna "lisa" sõnaga "lisad"; 3. lisasid muudetakse vastavalt käesoleva direktiivi lisale. Artikkel 2 1. Alates 1. jaanuarist 1999 ei tohi liikmesriigid juhtimisseadmestikuga seotud põhjustel: - keelduda EÜ tüübikinnituse või siseriikliku tüübikinnituse andmisest sõidukitüübile või - keelata sõidukite registreerimist, müüki või kasutuselevõtmist, kui sõidukid vastavad direktiivis 70/311/EMÜ (muudetud käesoleva direktiiviga) ettenähtud nõuetele. 2. Alates 1. oktoobrist 2000 liikmesriigid: - ei anna EÜ tüübikinnitust ning - võivad keelduda siseriikliku tüübikinnituse andmisest uutele sõidukitüüpidele juhtimisseadmestikuga seotud põhjustel, kui direktiivi 70/311/EMÜ, mida on muudetud käesoleva direktiiviga, nõuded on täitmata. 3. Alates 1. oktoobrist 2001 võivad liikmesriigid keelduda selliste lisajuhtimisseadmestikuga varustatud uute M2, M3, N2, või N3 kategooria sõidukite registreerimisest, müügist või kasutuselevõtmisest, mis ei vasta käesoleva direktiiviga muudetud direktiivi 70/311/EMÜ sätetele. Artikkel 3 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. juuniks 1999. Nad teatavad sellest viivitamata komisjonile. Kui liikmesriigid need sätted vastu võtavad, lisavad nad nendesse või nende sätete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti. Artikkel 4 Käesolev direktiiv jõustub kolmandal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 26. jaanuar 1999 Komisjoni nimel komisjoni liige Martin BANGEMANN [1] EÜT L 133, 18.6.1970, lk 10. [2] EÜT L 199, 18.7.1992, lk 33. [3] EÜT L 42, 23.2.1970, lk 1. [4] EÜT L 91, 25.3.1998, lk 1. -------------------------------------------------- LISA Direktiivis 70/311/EMÜ tehakse järgmised muudatused: 1. lisade loetelu muudetakse järgmiselt: " LISADE LOETELU 1. | I lisa: | Reguleerimisala, mõisted, EÜ tüübikinnituse taotlemine, EÜ tüübikinnituse andmine, konstruktsiooninõuded, katsetamisnõuded, tüübi ja tüübikinnituse muudatused, toodangu vastavus | 1. liide: | Teatis | 2. liide: | Tüübikinnitustunnistus | 2. | II lisa: | Juhtimisel ja pidurdamisel ühist energiaallikat kasutavate sõidukite pidurdustõhusus | 3. | III lisa: | Lisasätted lisajuhtimisseadmestikuga (ASE) sõidukite kohta | 4. | IV lisa: | Sätted täielikult hüdraulilise rooliajamiga haagiste kohta; | " 2. I lisas tehakse järgmised muudatused: 1. pealkirja muudetakse järgmiselt: "REGULEERIMISALA, MÕISTED, EÜ TÜÜBIKINNITUSE TAOTLEMINE, EÜ TÜÜBIKINNITUSE ANDMINE, KONSTRUKTSIOONINÕUDED, KATSETAMISNÕUDED, TÜÜBI JA TÜÜBIKINNITUSE MUUDATUSED, TOODANGU VASTAVUS" ; 2. uus punkt 0 lisatakse järgmiselt: "0. Reguleerimisala 0.1. Käesolevat direktiivi kohaldatakse M, N ja O kategooria sõidukite juhtimisseadmestiku suhtes, nagu on määratletud direktiivi 70/156/EMÜ IIA lisas. 0.2. See ei hõlma täielikult pneumaatilise, täielikult elektrilise ega täielikult hüdraulilise rooliajamiga juhtimisseadmestikku, välja arvatud: 0.2.1. M ja N kategooria sõidukite täielikult elektrilise või täielikult hüdraulilise rooliajamiga lisajuhtimisseadmestik (ASE); 0.2.2. O kategooria sõidukite täielikult hüdraulilise rooliajamiga juhtimisseadmestik."; 3. punkti 1.5.3.4 muudetakse järgmiselt: "1.5.3.4. Lisajuhtimisseadmestik (ASE), mille puhul M või N kategooria sõiduki telje (telgede) rattaid juhitakse lisaks mittetäielikult elektroonilise, hüdraulilise või pneumaatilise rooliajamiga esiratastele viimastega samas suunas või vastassuunas, ja/või mille puhul esi-, kesk- ja tagarataste pöördenurk võib olla reguleeritav olenevalt sõiduki käitumisest."; 4. punkti 2.1 muudetakse järgmiselt: "2.1. Sõidukitüübi juhtimisseadmestiku direktiivi 70/156/EMÜ artikli 3 lõike 4 kohase EÜ tüübikinnitustaotluse esitab tootja."; 5. punkti 2.2 muudetakse järgmiselt: "2.2. Teatise näidis on esitatud 1. liites."; 6. punkti 3 muudetakse järgmiselt: "3. SÕIDUKITÜÜBILE EÜ TÜÜBIKINNITUSE ANDMINE 3.1. Kui asjakohased nõuded on täidetud, antakse EÜ tüübikinnitus direktiivi 70/156/EMÜ artikli 4 lõike 3 ja vajaduse korral direktiivi 70/156/EMÜ artikli 4 lõike 4 alusel. 3.2. EÜ tüübikinnitustunnistuse näidis on esitatud 2. liites. 3.3. Igale kinnituse saanud sõidukitüübile antakse tüübikinnituse number vastavalt direktiivi 70/156/EMÜ VII lisale. Sama liikmesriik ei või anda sama numbrit teisele sõidukitüübile."; 7. punkti 4.1.1 teises lõigus asendatakse sõnad "IV lisa" sõnadega "III lisa" ning sõnad "V lisa" sõnadega "IV lisa"; 8. punktid 4.1.6 ja 4.1.6.1 tunnistatakse kehtetuks; 9. punktides 4.2.4.1.2 ja 4.2.4.1.3 asendatakse sõnad "III lisa" sõnadega "II lisa" ning asjakohast joonealust märkust muudetakse järgmiselt:" [(] II lisas ettenähtud nõudeid võib kontrollida ka direktiivi 71/320/EMÜ kohastes tüübikinnituskatsetes."; 10. punktis 5.2.1 muudetakse taandeid ja nendele järgnevat teksti järgmiselt: "— M1 kategooria sõidukid: 50 km/h, — M2, M3, N1, N2 ja N3 kategooria sõidukid: 40 km/h, või suurim valmistajakiirus, kui see on eespool nimetatud kiirustest väiksem."; 11. punkti 5.2.6.2 tabeli veerus "Toimiv, Pöörderaadius" lisada reale M3 joonealune viide (1); 12. punkti 5.3.4 järele lisatakse kaks uut punkti 6 ja 7 järgmiselt: "6. TÜÜBI JA TÜÜBIKINNITUSE MUUDATUSED 6.1. Käesoleva direktiivi kohaselt kinnitatud tüübi muutmisel kohaldatakse direktiivi 70/156/EMÜ artikli 5 sätteid. 7. TOODANGU VASTAVUS 7.1. Toodangu vastavust käsitlevad meetmed võetakse direktiivi 70/156/EMÜ artiklis 10 sätestatud korras."; 13. I lisa lõppu lisatakse 1. ja 2. liide järgmiselt:" 1. liide +++++ TIFF +++++ +++++ TIFF +++++ +++++ TIFF +++++ 2. liide +++++ TIFF +++++ +++++ TIFF +++++ +++++ TIFF +++++ " 3. II, III, IV, V ja VI lisa muudetakse järgmiselt: 1. II lisa tunnistatakse kehtetuks 2. III lisa loetakse II lisaks ning punkt 3 tunnistatakse kehtetuks 3. IV lisa loetakse III lisaks ning punkt 2.2.1.1 asendatakse järgmiselt: "2.2.1.1. Ringkatse Sõiduk juhitakse katseringi raadiusega "R"; (m) ja kiirusega "V"; (km/h), mis vastavad sõiduki kategooriale ning järgmises tabelis esitatud väärtustele: Sõiduki kategooria | R | V | M1, N1 | 100 | 80 | M2, N2 | 50 | 50 | M3, N3 | 50 | 45 | Tõrge tekitatakse siis, kui kindlaksmääratud kiirus on saavutatud. Katse koosneb sõitmisest päripäeva ja vastupäeva."; 4. V lisa loetakse IV lisaks; 5. VI lisa jäetakse välja. --------------------------------------------------